Σίλβεστρος (όνομα)

Σίλβεστρος (γενική: Σιλβέστρου) και όχι Σιλβέστρος, ελληνικό ανδρικό κύριο όνομα (βαφτιστικό όνομα).

Ετυμολογία 
Το μεταγενέστερο αγιωνυμικό Σίλβεστρος προέρχεται από το λατινικό όνομα Silvester, το οποίο ετυμολογείται από το λατινικό επίθετο silvestris «του ξύλου, του δάσους, ξύλινος, αγροτικός, ποιμενικός» και αυτό από το silva «δάσος δρυμός». Από το λατινικό silva παράγονται επίσης και τα ονόματα Σίλβιος / Σίλβια, Σιλβανός ή Σιλουανός / Σιλβάνα, Σιλβέριος. Το y/υ στο όνομα Sylvester / Σύλβεστρος προέκυψε από λανθασμένο 
συσχετισμό του λατινικού silva με το αρχαιοελληνικό ὕλη «δάσος» (βλ. όνομα Σίλβια).

Ονομαστική εορτή 
Στις 2 Ιανουαρίου, ημέρα κατά την οποία η Ορθόδοξη Εκκλησία τιμά τη μνήμη του πάπα της Ρώμης Σιλβέστρου Α΄.

Γυναικείος τύπος 
 Συλβέστρα

Διάδοση του ονόματος 
Από τα σπάνια σήμερα ονόματα στον ελληνόφωνο χώρο. Ενδεικτικά, σε μια προσπάθεια στατιστικής αποτίμησης της συχνότητας των ελληνικών ονομάτων που έγινε τον Απρίλιο 2009, το βαφτιστικό Σίλβεστρος / Σιλβέστρος παρουσιάζεται στις θέσεις 691–790 με 3 εμφανίσεις σε σύνολο 97.072 ατόμων (186ο–211ο ανάμεσα στα ανδρικά). Σε μια άλλη έρευνα με δείγμα 168.307 ονομάτων από διάφορα αρχειάκια του ΑΣΕΠ, το Σίλβεστρος καταλαμβάνει μια θέση ανάμεσα στη 305η–327η με 5 εμφανίσεις, ενώ το γυναικείο Συλβέστρα μια θέση ανάμεσα στη 507η–614η με 2 εμφανίσεις σε σύνολο 145.224 ονομάτων.

Τύποι του ονόματος 
 Σιλβέστρος, πιθανόν και από επίδραση από το ιταλικό Silvèstro.
 Σιλβεστρής, Σιλιβεστρής, στην Κύπρο, ο  Σίμος Μενάρδος πιθανολογεί «εκ του αρχιεπισκόπου (1718–1732) Σιλβέστρου».
 Σίλβεστρον, στον Πόντο.
 Σλιβέστρος, στη Λέρο, σύμφωνα με τον Καρλ Ντίτεριχ, με μετάθεση, από το λατινικό Sylvester.
 Σύλβεστρος· Σύλβιστρος· Σύλιστρος, στην Καππαδοκία. Θηλυκό: Συλβέστρα.

Το όνομα σε άλλες γλώσσες 
 αγγλικά: Silvester, Sylvester· Silver, υποκοριστικό. Θηλυκό Silvestra, Silvestra· Silver, υποκοριστικό.
 γερμανικά: Silvester, Sylvester (Σιλβέστερ).
 ισπανικά, καταλανικά: Silvestre, βασκικά: Silibister.
 ιταλικά: Silvèstro (και Silvèstre, Silvèstri). Θηλυκό Silvèstra (και Silvestrina).
 πολωνικά: Sylwester.
 ρωσικά: Сильвестр (Σιλβέρστ).
 σερβικά: Силвестар (Σίλβεσταρ).
 σλοβακικά: Silvester (και Silvestr, Siľvestr, Silvestre).

Άγιοι 

 Σίλβεστρος,  πάπας Ρώμης, η Ορθόδοξη Εκκλησία τιμά τη μνήμη του στις 2 Ιανουαρίου, και η Καθολική στις 31 Δεκεμβρίου.
 Σίλβεστρος, μάρτυς, η Ορθόδοξη Εκκλησία τιμά τη μνήμη του  (μαζί με του μάρτυρα Σωφρόνιου) στη 1 Μαρτίου.
 Σίλβεστρος, πατριάρχης, η Εκκλησία των Ιεροσολύμων τιμά τη μνήμη του στη 1 Μαρτίου.

Πρόσωπα

Σίλβεστρος 
 Σίλβεστρος Συρόπουλος, λόγιος κληρικός του 15ου αι., που πήρε μέρος στη Σύνοδο της Φλωρεντίας.
 Σίλβεστρος, πατριάρχης Αντιοχείας (1724–1766).
 Σίλβεστρος, αρχιεπίσκοπος Κύπρου (18ος αι.).
 Σίλβεστρος Λαζαρίδης ο Β΄, μητροπολίτης Αργυρουπόλεως, Φιλικός.

Σιλβέστερ 
 Σιλβέστερ Σταλόνε (Sylvester Stalone, 1946), Αμερικανός ηθοποιός του κινηματογράφου, ιταλικής καταγωγής.

Εξωτερικές σύνδεσμοι

Παραπομπές 

Ανδρικά ελληνικά ονόματα
Αγιωνύμια
Μεταγενέστερα ονόματα
Ονόματα λατινικής προέλευσης